63 
et accessorius Willisii educuntur. Pars denique occipitalis suprema, ali- 
quem processum adumbrans , anteriora versus et oblique sursum dirigi- 
tur, tecti convexi instar, cumque osse petroso utrinque concreta, sub 
parietali osse ex toto abscedit, ab eo ejusque lateralibus processibus 
abscondita. 
Scilicet os petrosum [l. c. e.) ab utroque latere cranii cavum occludens , 
anteriora versus latius est et laeve , at in posterioribus elongato ac tenui 
processu notatur, quo ibi cum simili parte condyloidea ossis occipitis 
conjungitur, inque ipsis connexus limitibus in amplo quodam recessu 
foramen offenditur , fenestrae ovali respondens , e quo stapes , elongatum 
ac tenuissimum auditus ossiculum columellare (/. c. f.) ad internam faciem 
processus articularis ossis temporum fertur, et sub hoc foramine altera 
fenestra rotunda, paullulum major, in cavum vestibuli ducit. 
Altera vertebra gustatoria e corpore ossis sphenoidei (/. c. d.) exstructa, 
utrinque in duos excurrit processus , oblique ad exteriora et paullo ad 
inferiora conversos apiceque sensim latiores ac tumidos, ut processus 
pterygoidei utrinque commodius eis incumbant ; at media corporis pars 
anterior in exiguum profertur processum planum , rudimento cuidam rostri 
sphenoidealis comparandum, quod in reliquo suo decursu cartilagineum, 
inter utrumque processum pterygoideum, ibi late ab invicem distantem, 
longum iter anteriora versus emetitur et superne septum interorbitale 
sustinet, cartilagineum et ipsum, multis tamen punctis notabile osseis, 
ad ossis ethmoidei laminam mediam facientibus. Anterior vero ac supe- 
rior facies corporis ossis sphenoidei , a posteriore eadem prosiliente 
quodam margine dirempta, amplum exstruit recessum, in cujus fundo 
medio fossa, sellae dictae turcicae consimilis, eique utrinque ad latus 
apposita foramina duo , canales itaque carotici , notantur , et hisce postre- 
mis alia duo superposita foramina , e quibus sextum par nervorum cere- 
